Zvonimirs Soldo

Zvonimirs Soldo (; dzimis ) ir bijušais horvātu futbolists, pārsvarā spēlējis aizsarga pozīcijā, dažkārt darbojies arī kā balsta pussargs, bijis Horvātijas futbola izlases dalībnieks. Pēc spēlētāja karjeras beigām strādājis arī par futbola treneri.

Profesionāla futbolista karjeru sāka Dinamo Zagreb. Pēc tam spēlējis arī citos Horvātijas klubos — NK Zadar un Inter Zaprešić. 1996. gadā pievienojās Vācijas Bundeslīgas klubam VfB Stuttgart. Tā sastāvā 1997. gadā kļuva par Vācijas kausa ieguvēju. 1998. gadā spēlēja UEFA Kausu ieguvēju kausa finālā, kur viņa komanda piekāpās Chelsea. Spēlētāja karjeru beidza 2006. gadā.

Horvātijas izlasē debitēja  draudzības spēlē pret Slovākiju. Izlases sastāvā piedalījies 1996. gada Eiropas čempionātā un divos FIFA Pasaules kausa finālturnīros (1998, 2002). 1998. gadā ar izlasi izcīnīja 3. vietu. Pēc 2002. gada Pasaules kausa noslēdza karjeru izlasē. Izlases rindās nospēlējis 61 spēli un guvis trīs vārtus.

2008. gadā kļuva par Zagrebas "Dinamo" galveno treneri un tajā pašā sezonā izcīnīja Horvātijas čempiontitulu, taču nostrādāja šajā amatā tikai pusi sezonas. No 2009. līdz 2010. gadam bija Vācijas kluba 1. FC Köln galvenais treneris.

 Sasniegumi 

 Spēlētāja karjera 
Inker Zaprešić

 Horvātijas kauss: 1992

Dinamo Zagreb

 Horvātijas Pirmā līga: 1995–96
 Horvātijas kauss: 1995–96

VfB Stuttgart

 DFB Pokal: 1996–97
 UEFA Intertoto kauss: 2000

 Trenera karjera 
Dinamo Zagreb

 Horvātijas Pirmā līga: 2007–08
 Horvātijas kauss: 2007–08

 Atsauces 

 Ārējās saites 

Kategorija:1967. gadā dzimušie
Kategorija:Zagrebā dzimušie
Kategorija:Horvātijas futbolisti
Kategorija:Horvātijas izlases futbolisti
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:2002. gada FIFA Pasaules kausa spēlētāji
Kategorija:Horvātijas futbola treneri
Kategorija:Zagrebas "Dinamo" spēlētāji
Kategorija:VfB Stuttgart spēlētāji
Kategorija:NK Inter Zaprešić spēlētāji